26/01/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 2 de xaneiro de 2015, da Xefatura Territorial da Consellería de Economía e Industria da Coruña, pola que se concede a autorización administrativa previa e de construción dunha instalación eléctrica en Cesuras (IN407A 2014/64)

Resolución do 2 de xaneiro de 2015, da Xefatura Territorial da Consellería de Economía e Industria da Coruña, pola que se concede a autorización administrativa previa e de construción dunha instalación eléctrica no concello de Cesuras (IN407A 2014/64-1). Visto o expediente para outorgamento de autorización administrativa previa e de construción da instalación eléctrica que a seguir se cita: Núm. Expte.: IN407A 2014/64-1. Solicitante: Unión Distribuidores de Electricidad, S. A. (UDESA). Enderezo social: rúa José Ángel Valente, 17-baixo, local 62.15706 Santiago de Compostela. Denominación: LMTS, CT RBTS PIÑOI. Situación: Concello de Cesuras. Características técnicas: Instalación e montaxe do centro de transformación “PIÑOI”, interior en edificio prefabricado de formigón de ripo monobloque, incluído un transformador de 100 kVA e 4 celas de media tensión: tres celas de entrada/saída de liñas motorizadas, e unha cela de protección mediante fusibles do transformador, todas elas con illamento de corte SF6. Tramo de liña soterrada de media tensión de interconexión entre o apoio existente tipo HV-1000/13 da LMT PETEIROS VELLE E VILLAR CESURAS-MESIA (Expte.2005/367) e o CT “PIÑOI” en proxecto (denominado circuíto 1), simple circuíto, con condutores unipolares de aluminio e illamento seco tipo RHZ1-20L 12/20 kV 3(1X240 K Al + H16), de 30 metros de lonxitude, tal e como se reflexa no plano n.º TZ-01. Tramo de liña soterrada de media tensión de interconexión entre a LMT A CT CASTELLANA (Expte.51079) no apoio existente de tipo metático c-200-3 T e o CT “ PIÑOI” en proxecto (denominado circuíto 2). Simple circuíto, con conductores unipolares de aluminio e illamento seco tipo RHZ1-20L 12/20 kv 3(1x240 K Al + H16), de 96 metros de lonxitude, tal e como se reflexa no plano n.º RZ-01. Tramo de liña soterrada de media tensión de interconexión entre a LMT CT EN PARDIÑAS CESURAS (Expte.2001/149-1) no apoio existente metálico c/200/3T e o CT “ PIÑOI” en proxecto (denominado circuíto 3), Simple circuíto, con conductores unipolares de aluminio e illamento seco tipo RHZ1-20L 12/20 KV, 3(1X240 K Al + H16), de 96 metros de lonxitude, tal e como se reflexa no plano n.º TZ-01. Cumpridos os trámites ordenados na Lei 24/2013, do 26 de decembro (BOE n.º 310), do sector eléctrico, e no título VII, capítulo II do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54) esta Xefatura Territorial resolve: Conceder a autorización administrativa previa e a autorización administrativa de construción da dita instalación, cuxas características se axustarán en todas as súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña,2 de xaneiro de 2015. O xefe territorial Isidoro Martínez Arca